รัฐบาลไทย-ข่าวทำเนียบรัฐบาล-รมว.พม.กำชับ จนท. เร่งเยียวยาจิตใจเด็กสาววัย 15 ปี ที่ถูกปู่แท้ๆวัย 68 ปี ล่วงละเมิดทางเพศ ที่ จ.สมุทรสาคร และเด็กหญิงวัย 5 ขวบ ถูกครูสอนว่ายน้ำ กระทำอนาจาร ที่  จ.เชียงใหม่
วันพฤหัสบดีที่ 25 พฤษภาคม 2560
รมว.พม.กําชับ จนท. เร่งเยียวยาจิตใจเด็กสาววัย 15 ปี ที่ถูกปู่แท้ๆวัย 68 ปี ล่วงละเมิดทางเพศ ที่ จ.สมุทรสาคร และเด็กหญิงวัย 5 ขวบ ถูกครูสอนว่ายน้ํา กระทําอนาจาร ที่  จ.เชียงใหม่
รมว.พม.กําชับ จนท. เร่งเยียวยาจิตใจเด็กสาววัย 15 ปี ที่ถูกปู่แท้ๆวัย 68 ปี ล่วงละเมิดทางเพศ ที่ จ.สมุทรสาคร และเด็กหญิงวัย 5 ขวบ ที่ถูกครูสอนว่ายน้ํา วัย 61 ปี กระทําอนาจารทางเพศ ที่ จ.เชียงใหม่
วันนี้ (25 พ.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธาน การประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.)ครั้งที่ 636/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีเด็กสาววัย 15 ปี แม่เสียชีวิต พ่อถูกจับกุมคดียาเสพติด ต้องโทษ อยู่ในเรือนจํา ต้องมาอาศัยอยู่กับปู่และย่า แต่ถูกผู้เป็นปู่แท้ๆวัย 68 ปี ข่มขืนกระทําชําเราหลายครั้ง จนเด็กสาวทน ไม่ไหว เล่าเรื่องให้น้าชายทราบ จึงพาเข้าแจ้งความต่อเจ้าหน้าที่ตํารวจ ที่อําเภอบ้านแพ้ว จังหวัดสมุทรสาคร และกรณีเจ้าหน้าที่ตํารวจ เข้าจับกุมชายชราวัย 61 ปี เป็นครูสอนว่ายน้ํา ก่อเหตุกระทําอนาจารทางเพศลูกศิษย์เป็นเด็กหญิง วัย 5 ขวบ บริเวณสระว่ายน้ํา ที่อําเภอเมือง จังหวัดเชียงใหม่ นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.สมุทรสาคร และ พมจ.เชียงใหม่ และหน่วยงานที่เกี่ยวข้อในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ พร้อมเร่งเยียวฟื้นฟูสภาพจิตใจเด็กหญิงผู้เสียหายดังกล่าวโดยด่วนในระยะยาว เพื่อให้เด็กสามารถกลับไปใช้ชีวิตในสังคมต่อไปได้อย่างปกติสุข ซึ่งจากกรณีดังกล่าวนับว่าเป็นปัญหาสังคมที่รุนแรง จึงขอฝากให้ผู้ปกครอง บุคคลในครอบครัว และทุกคนในสังคม ช่วยกันกวดขันดูแลเด็กและเยาวชนในครอบครัว และในสังคมอย่างใกล้ชิด เพื่อให้เด็กและเยาวชนได้รับความปลอดภัย และไม่ตกเป็นผู้ประสบปัญหาการถูกล่วงละเมิดทางเพศต่อไป
พลตํารวจเอก อดุลย์กล่าวต่อไปว่า สําหรับกรณีเด็กชายวัย 6 ขวบ พิการซ้ําซ้อนตั้งแต่กําเนิด สมองผิดปกติ ศีรษะโต ไม่มีนิ้วมือและนิ้วเท้า ไม่สามารถเขียนหนังสือได้ อาศัยอยู่กับปู่และย่าที่มีฐานะยากจน และมีสมาชิกครอบครัวอาศัยอยู่รวมกันถึง 8 ชีวิต มีทั้งเด็กและคนชรา โดยอาศัยในกระต๊อบสังกะสีสภาพเก่าทรุดโทรมใกล้ผุพัง ที่อําเภอ ขุนหาญ จังหวัดศรีสะเกษ นั้น ตนได้กําชับให้พัฒนาสังคมและความมั่นคงของมนุษย์จังหวัดศรีสะเกษ (พมจ.ศรีสะเกษ) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวง การพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา และประสานความร่วมมือกับหน่วยงาน ที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของเด็กชายอย่างต่อเนื่อง การศึกษาในระยะยาว และการปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัย อีกทั้ง ให้คําแนะนําปรึกษาในเรื่องการส่งเสริมอาชีพแก่ครอบครัวดังกล่าว เพื่อสร้างรายได้ที่เพียงพอและมั่นคงในระยะยาวต่อไป
"อีกกรณีหญิงชราวัย 70 ปี หลังค่อม ต้องรับภาระเพียงลําพังเลี้ยงดูลูกชายวัย 39 ปี ที่พิการช่วยเหลือตัวเองไม่ได้ และสามีแก่ชราวัย 72 ปี ป่วยเป็นโรคเบาหวาน ความดัน และอัลไซเมอร์ ทั้ง 3 ชีวิต อาศัยในบ้านไม้สภาพเก่า ทรุดโทรมใกล้ผุพัง ครอบครัวมีฐานะยากจน อาศัยเพียงเบี้ยยังชีพผู้สูงอายุและคนพิการใช้ประทังชีวิตไปวันๆที่อําเภอ แม่จัน จังหวัดเชียงราย นั้น ตนได้กําชับให้พัฒนาสังคมและความมั่นคงของมนุษย์จังหวัดเชียงราย (พมจ.เชียงราย) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมครอบครัว เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามด้านคนพิการและผู้สูงอายุ ตามภารกิจของกระทรวงการพัฒนาสังคมฯ มอบสิ่งของเครื่องใช้ที่จําเป็น และประสานความร่วมมือกับหน่วยงาน ที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ที่ป่วยอย่างต่อเนื่อง การปรับปรุงสภาพที่อยู่อาศัย ให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมการประกอบอาชีพ แก่ครอบครัว เพื่อสร้างรายได้ที่มั่นคงและเพียงพอ สามารถเลี้ยงดูครอบครัวได้”พลตํารวจเอก อดุลย์กล่าว ในตอนท้าย